
         Nr.23/8/2005

AVIZ

asupra proiectului de Lege privind aprobarea Ordonanţei de urgenţă a Guvernului nr.142/2004 pentru suspendarea aplicării prevederilor Ordonanţei de urgenţă a Guvernului nr.101/2004 privind preluarea 
de către Autoritatea pentru Valorificarea Activelor Statului a 
unor  creanţe fiscale asupra societăţilor comerciale 
„RAFO” – S.A. Oneşti şi „CAROM” – S.A. Oneşti


În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.P.L. x-1 din 1 februarie 2005, pentru aviz la Comisia pentru buget, finanţe şi bănci, cu proiectul de Lege privind aprobarea Ordonanţei de urgenţă a Guvernului nr.142/2004 pentru suspendarea aplicării prevederilor Ordonanţei de urgenţă a Guvernului nr.101/2004 privind preluarea de către Autoritatea pentru Valorificarea Activelor Statului a unor creanţe fiscale asupra societăţilor comerciale „RAFO” – S.A. Oneşti şi „CAROM” – S.A. Oneşti.



Ordonanţa a fost avizată favorabil de Consiliul Legislativ, cu nr.1129 din 29 decembrie 2004.



Proiectul de lege a fost adoptat de Senat, în şedinţa din 27 ianuarie 2005.



Membrii Comisiei pentru industrii şi servicii au dezbătut proiectul de lege în şedinţele din 8 şi 9 februarie 2005.



La lucrările comisiei au participat specialişti din Ministerul Economiei şi Comerţului, Ministerul Finanţelor Publice şi Autoritatea pentru Valorificarea Activelor Statului.



În urma dezbaterilor, membrii comisiei au hotărât să avizeze favorabil proiectul de lege în forma adoptată de Senat, cu 17 voturi pentru, 2 voturi împotrivă şi 2 abţineri.



La lucrările comisiei au participat 21 de deputaţi din cei 23 de membri ai comisiei.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                     PREŞEDINTE,                                        SECRETAR,

                  Dan Ioan Popescu                                     Aurelia Vasile

Consilier,

Silvia Vlăsceanu

